In nomine Dei Patris omnipotentis filiique ejus Jesu Christi, Domini nostri Salvatoris, et Spiritus Sancti paracliti ab utroque procedentis. Notum sit fidelibus cunctis, tam presentibus quam futuris, quod ego Hugo et uxor mea Arenburgis donamus Deo et sanctis apostolis ejus Petro et Paulo, ad locum Cluniacum, in quo loco domnus Odilo abbas preesse videtur, pro remedio animarum nostrarum, omniumque parentum nostrorum, omnem hereditatem quæ nobis per conquestum advenit de Theoderico et de uxore sua, et de infantibus suis, et de Guandalmaro et de Guntardo filio ejus, totum ad integrum damus usque ad inquirendum; et est ipsa hereditas in pago Augustidunense, in villa Terviaco, in agro Vimasono: in tali tenore ut seniores loci indominicatum teneant. S. Hugonis et uxoris ejus, qui fieri et firmare rogaverunt. S. Vuigonis, filii ejus. S. Attonis. S. Rodulfi. S. Girbaldi. S. Adalberti clerici. S. Daniel. S. Joceranni. Data per manus Richardi levitæ, kalendis augusti, anno regnante Rotberto rege XXIIII, ab incarnatione Domini nostri Jesu Christi millesimo nono decimo, inditione II, epacta XII.